# Nicholas Galitzine

Nicholas Galitzine (Londres, 28 de setembre de 1994) és un actor anglès conegut pels seus papers a les pel·lícules High Strung (2016), Handsome Devil (2016), Cinderella (2021) i Purple Hearts (2022).

## Biografia

El seu pare, Geoffrey Galitzine, és un emprenedor descendent d'una família de la noblesa russa que es va refugiar a Anglaterra a causa del terror roig i la seva mare Lora és greco-estatunidenca.
Va estudiar en una escola de nois a Dulwich, al sud de Londres. Durant la infantesa jugava a futbol i a rugbi i va formar part d'una companyia de teatre juvenil.
Va començar la seva carrera interpretativa el 2014 a la pel·lícula The Beat Beneath My Feet, amb Luke Perry. Va cantar algunes de les cançons de la banda sonora de la pel·lícula. L'any següent va debutar a la televisió apareixent en un episodi de la sèrie Legends. El 2016 va interpretar un violinista jove que toca en una estació de metro a la pel·lícula dramàtica High Strung, i un estudiant jove que amaga la seva homosexualitat a la comèdia dramàtica irlandesa Handsome Devil. Va interpretar un paper a la pel·lícula de misteri neozelandesa The Changeover (2017) i al telefilm The Watcher in the Woods (2017), amb Anjelica Huston.
El 2019 va aconseguir un paper important a la sèrie de terror de Netflix Chambers. Aquell mateix any també va aparèixer a la pel·lícula dramàtica Share. El 2020 va interpretar el paper de Timmy, un adolescent bisexual, a The Craft: Legacy, la seqüela de Joves i bruixes, i el 2021 va fer de príncep Robert a Cinderella, on va participar en set cançons de la banda sonora.
El 2022 es va anunciar que tindria un dels papers principals, interpretant el príncep Enric de Gal·les, a l'adaptació cinematogràfica de la novel·la romàntica Red, White, & Royal Blue, on també hi participaria Taylor Zakhar Perez. El seu primer disc senzill, Comfort, es va estrenar el 24 de juny de 2022. El 29 de juliol d'aquell mateix any es va estrenar la pel·lícula de Netflix Purple Hearts, on hi interpreta el paper protagonista.

## Filmografia
### Pel·lícules

| Any | Títol | Paper |
| 2014 | The Beat Beneath My Feet | Tom |
| 2016 | High Strung | Johnnie Blackwell |
| 2016 | Handsome Devil | Conor Masters |
| 2017 | The Changeover | Sorensen Carlisle |
| 2019 | Share | A.J. |
| 2020 | The Craft: Legacy | Timmy |
| 2021 | Cinderella | Príncep Robert |
| 2022 | Purple Hearts | Luke Morrow |
| 2023 | Bottoms | Jeff |
| 2023 | Vermell, blanc i sang blava | Príncep Enric |
| 2024 | Imaginar-te | Hayes Campbell |

### Televisió

| Any | Títol | Paper | Notes |
| 2015 | Legends | Angelo | Episodi: "The Legend of Terrence Graves" |
| 2017 | The Watcher in the Woods | Mark Fleming | Telefilm |
| 2019 | Chambers | Elliott Lefevre | Paper principal; 10 episodis |
| 2024 | Mary & George | George Villiers | Protagonista: 7 episodis |

## Referències

* ↑ Jefford, Kasmira «Green Pioneers: I love the sound of breaking glass» (en anglès). The Times. ISSN: 0140-0460.
* ↑ Halligan, Fionnuala. «Nicholas Galitzine, Stars of Tomorrow 2015» (en anglès). Screen Daily. [Consulta: 13 agost 2022].
* ↑ «Meet Nicholas Galitzine, Accidental Actor Turned Netflix Star» (en anglès britànic), 19-07-2019. [Consulta: 13 agost 2022].
* ↑ Wilson, Samantha. «Nicholas Galitzine: 5 Things About The Actor Playing Prince Henry In ‘Red, White & Royal Blue’» (en anglès americà). Hollywood Life, 01-06-2022. [Consulta: 13 agost 2022].
* ↑ «Nicholas Galitzine Finds Breakout Role In Gay-Themed 'Handsome Devil' - INTERVIEW - Towleroad Gay News» (en anglès americà), 02-06-2017. Arxivat de l'original el 2021-10-25. [Consulta: 13 agost 2022].
* ↑ Farber, Stephen. «‘High Strung’: Santa Barbara Review» (en anglès americà). Hollywood Reporter, 15-02-2016. [Consulta: 13 agost 2022].
* ↑ Rooney, David. «‘Handsome Devil’: Film Review | TIFF 2016» (en anglès americà). Hollywood Reporter, 17-09-2016. [Consulta: 13 agost 2022].
* ↑ «First look At The Changeover» (en anglès). New Zealand Film Commission. [Consulta: 13 agost 2022].
* ↑ N'Duka, Amanda. «Evan Handler Cast In ‘Foster Boy’; Alan Aisenberg Joins ‘Second Act’; Nicholas Galitzine Boards Pippa Bianco film» (en anglès americà). Deadline, 13-11-2017. [Consulta: 13 agost 2022].
* ↑ Petski, Denise. «Netflix Sets Teen Cast For YA Horror Drama Series ‘Chambers’» (en anglès americà). Deadline, 20-12-2018. [Consulta: 13 agost 2022].
* ↑ Greene, Steve. «‘Share’ Trailer: Pippa Bianco’s Sundance and Cannes Darling Comes to HBO» (en anglès). IndieWire, 20-06-2019. [Consulta: 13 agost 2022].
* ↑ N'Duka, Amanda. «‘The Craft’: Nicholas Galitzine Set For Sony, Blumhouse Revamp» (en anglès americà). Deadline, 08-10-2019. [Consulta: 13 agost 2022].
* ↑ D'Alessandro, Anthony. «Camila Cabello ‘Cinderella’ Finds Its Prince In UK Actor Nicholas Galitzine» (en anglès americà). Deadline, 05-12-2019. [Consulta: 13 agost 2022].
* ↑ Donnelly, Matt. «Amazon’s Gay Rom-Com ‘Red, White & Royal Blue’ Finds Leads in Taylor Zakhar Perez, Nicholas Galitzine» (en anglès americà). Variety, 01-06-2022. [Consulta: 13 agost 2022].
* ↑ Grobar, Matt. «Taylor Zakhar Perez, Nicholas Galitzine To Topline Amazon Rom-Com ‘Red, White & Royal Blue’ From Director Matthew López; Clifton Collins Jr., Stephen Fry & Sarah Shahi Also Set» (en anglès americà). Deadline, 01-06-2022. [Consulta: 13 agost 2022].
* ↑ «Nicholas Galitzine Has Released His Debut Single» (en anglès). Latestly, 24-06-2022. [Consulta: 13 agost 2022].
* ↑ Haro, Manel. «La romàntica i forçada ‘Corazones malheridos’». Llegir.cat, 04-08-2022. [Consulta: 13 agost 2022].